गोरखपुर. यूपी के गोला में बुआ के घर रहकर पढ़ाई कर रही किशोरी को उसी के गांव के दो युवकों ने अगवा कर लिया। गांव में सुनसान स्थान पर बने एक मकान में उसे उठा ले गए। दोनों ने उसे जान से मारने की धमकी देकर गैंगरेप किया और आरोप है कि अश्लील MMS भी बनाया। ये है पूरा मामला...
- गगहा इलाके के एक गांव की रहने वाली 16 साल की किशोरी को गोला इलाके के रहने वाले उसके निःसंतान बुआ-फुफा ने गोद लिया है। किशोरी के फूफा विदेश में रहकर नौकरी करते है। पीड़िता बुआ के साथ घर पर अकेली रहती है। आरोप है कि गुरुवार की रात गांव के ही रहने वाले दो युवक कादिर पुत्र साबिर अली व अजमत पुत्र आस मोहम्मद ने उसे अकेला पाकर घर के बगल में उठा ले गए।
- दोनों ने मिलकर किशोरी के मुंह को कपड़े से बांध दिया। दोनों ने पूरी रात बारी-बारी से किशोरी के साथ गैंग रेप किया। इस दौरान दोनों ने बारी-बारी से किशोरी का अश्लील MMS भी बनाया। शुक्रवार की सुबह किशोरी जब इनके कब्जे से मुक्त हुई तो घर जाकर उसने आप बीती अपनी बुआ से बताई।
- बुआ ने तुरंत 100 नंबर पर सूचना दी फिर दोनों के खिलाफ गोला थाने में केस दर्ज कराया।
- आरोपी युवक अब उस MMS को वायरल किये जाने की धमकी देकर केस वापस लिए जाने को लेकर किशोरी व उसके परिजनों पर दबाव बना रहे हैं।
पुलिस ने ये कहा
- गोला सीओ केशव सिंह ने बताया कि रेप का मामला सामने आया है। फिलहाल प्राथमिक जांच के बाद गैंगरेप का मामला संदिग्ध लग रहा है। लड़की के साथ रेप की पुष्टि के लिये उसका मेडिकल परीक्षण कराया जा रहा है। तहरीर के आधार पर आरोपी बनाये गए दोनों युवकों के खिलाफ केस फाइल कर लिया गया है।
hin_Deva hin_Deva hin_Deva hin_Deva hin_Deva hin_Deva hin_Deva